Paterna conclou el pagament de 5.800 ajudes de Xarxa Llibres sense incidències
29/03/2016

# Paterna conclou el pagament de 5.800 ajudes de Xarxa Llibres sense incidències

[![Xarxa Llibres](/images/noticias/2015/12/XARXA-NOTICIA.jpg)](/images/noticias/2015/12/XARXA-NOTICIA.jpg)

29.03.2016

L'Ajuntament de Paterna ha destinat 550.384,40 euros al pagament d'ajudes a la compra de llibres de text i materials curriculars als alumnes de Primària, Secundària i FP Bàsica

L'Ajuntament de Paterna ha finalitzat ja el pagament de totes les ajudes de Xarxa Llibres als 5.800 alumnes de Primària, Secundària i FP Bàsica dels 24 centres públics i concertats de Paterna que les sol•licitaren.

I és que abans de les vacances de Pasqua, el consistori paterner va realitzar el pagament de l'ajuda a les últimes 2.500 sol•licituds, completant així l'últim dels tres períodes de pagament establits per l'Ajuntament per a tramitar el pagament d'aquesta subvenció educativa.

“Totes les famílies paterneres que es van adherir a aquest programa de gratuïtat de llibres de text han cobrat ja els diners que van justificar per a la compra de compra de llibres i materials curriculars per als seus fills aquest curs 2015-2016”, ha assenyalat el regidor d'Educació, Joventut i Esports, José Manuel Mora, que ha destacat que “el procés de pagament ha transcorregut amb total normalitat i sense cap incidència”

Així mateix, Mora ha recordat que “Paterna ha destinat 550.384,40 euros a aquest iniciativa impulsada per la Generalitat Valenciana i la Diputació de València conjuntament amb els ajuntaments” i ha destacat que “la forma en què el consistori ha plantejat el procediment de pagament d'aquesta ajuda en tres períodes ha permès abonar totes les sol•licituds d'una forma escalonada i organitzada”.

L'Ajuntament de Paterna va establir dues fases per a les sol•licituds de Xarxa Llibres, una primera fase de recollida i una segona fase de presentació, per a la qual va habilitar diferents punts d'atenció a les famílies en els centres municipals de Lloma Llarga i la Canyada, en l'Ajuntament de Paterna, en el Gran Teatre i en el Centre Polivalent Valentín Hernáez.

José Manuel Mora ha destacat “la importància i la utilitat d'aquesta ajuda econòmica per a les famílies paterneres i l'excel•lent acolliment que ha tingut aquesta iniciativa en el conjunt de la comunitat educativa de del municipi”.